डी.एल.एड की परीक्षाओं को लेकर डेटशीट जारी, 16 जनवरी से शुरु होंगी परीक्षाएं - Yuva Haryana
December 17, 2018 December 17, 2018 Yuva HaryanaLeave a Comment on डी.एल.एड की परीक्षाओं को लेकर डेटशीट जारी, 16 जनवरी से शुरु होंगी परीक्षाएं
Bhiwani, 17 Dec, 2018
हरियाणा विद्यालय शिक्षा बोर्ड अध्यक्ष डॉ. जगबीर सिंह एवं सचिव कैप्टन मनोज कुमार, एच.सी.एस. ने आज यहाँ जारी प्रेस वक्तव्य में संयुक्त रूप से बताया कि डी.एल.एड. प्रथम वर्ष (रि-अपीयर-नवीन पाठ्यक्रम) एवं द्वितीय वर्ष (रि-अपीयर-पुराना पाठ्यक्रम) जनवरी-2019 की परीक्षाएं 16 जनवरी (बुधवार) से आयोजित की जाएगी। परीक्षा का तिथि-पत्र बोर्ड की वैबसाईट www.bseh.org.in पर अपलोड कर दिया गया है।
इस सम्बन्ध में और जानकारी देेते हुए बोर्ड अध्यक्ष ने बताया कि डी.एल.एड. प्रथम वर्ष (रि-अपीयर-नवीन पाठ्यक्रम) की परीक्षाएं 16 जनवरी, 2019 से आरम्भ होकर 24 जनवरी, 2019 तक चलेंगी। ये परीक्षाएं दोपहर 02.00 बजे से सायं 05.00 बजे तक एक सत्र में आयोजित की जाएगीं।
बोर्ड सचिव ने बताया कि डी.एल.एड. द्वितीय वर्ष (रि-अपीयर-पुराना पाठ्यक्रम) की परीक्षाएं 16 जनवरी, 2019 से आरम्भ होकर 25 जनवरी, 2019 तक चलेंगी। द्वितीय वर्ष की रि-अपीयर के कुछ विषयों का समय दोपहर 2 बजे से सायं 5 बजे तक तथा कुछ विषयों का समय दोपहर 2 बजे से सायं 4 बजे तक रहेगा।